Diari Oficial de la Generalitat Valenciana


Sumari del DOGV 9146, del 09-08-2021 (2021/8289)

RESOLUCIÓ de 27 de juliol de 2021, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia de subvenció de concurrència competitiva S1135 «Concert servei d'allotjament i manutenció de persones migrants i LGTBI» de l'annex de transferències i subvencions corrents del programa 311.20 «Gestió i Organització del Sistema», de la Vicepresidència i Conselleria d'Igualtat i Polítiques Inclusives (exp. 16.014/21-116).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9146

Data del DOGV
:   09-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8289


Data del document
:   27-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juliol de 2021, de la Conselleria d'Hisenda i Model Econòmic, per la qual s'autoritza la modificació de les dades descriptives de la línia de subvenció de concurrència competitiva S1135 «Concert servei d'allotjament i manutenció de persones migrants i LGTBI» de l'annex de transferències i subvencions corrents del programa 311.20 «Gestió i Organització del Sistema», de la Vicepresidència i Conselleria d'Igualtat i Polítiques Inclusives (exp. 16.014/21-116). [2021/8289]  
En l'annex de subvencions i transferències corrents del programa 311.20 «Gestió i Organització del Sistema» de la Llei 4/2020, de 30 de desembre, de pressupostos de la Generalitat per a l'exercici 2021, figura la línia de subvenció de concurrència competitiva S1135 «Concert de servei d'allotjament i manutenció de persones migrants i LGTBI».  
  
La citada línia recull concerts amb entitats sense ànim lucratiu per a la realització d'activitats que fomenten la inclusió social i potencien la inclusió social de persones i col·lectius com els descrits, en situació de vulnerabilitat per a generar solucions a problemes comuns i per a millorar el seu nivell de vida.  
La Vicepresidència i Conselleria d'Igualtat i Polítiques Inclusives, per a donar resposta a la realitat social d'acord amb els principis de necessitat, eficàcia, proporcionalitat, seguretat jurídica, transparència i eficiència que han de presidir l'actuació de les administracions públiques, que s'estableix en l'article 129.1 de la Llei 39/2015, d'1 d'octubre, del procediment administratiu comú de les administracions públiques, considera necessari que tant en la denominació com en la descripció i finalitat de la citada línia, hi conste la vulnerabilitat social dels col·lectius als quals va dirigida, i per a això proposa modificar les dades descriptives relatives a denominació i descripció i finalitat, sense alterar-ne les dades essencials ni la finalitat.  
A l'efecte, atés que es manté la finalitat i la resta de les dades essencials de la línia i es respecten els principis de publicitat, concurrència i objectivitat, en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
  
Primer i únic  
Modificar, en l'annex de transferències i subvencions corrents del programa 311.20 «Gestió i Organització del Sistema», les dades relatives a la denominació i descripció i finalitat de la línia de concurrència competitiva S1135 «Concert servei d'allotjament i manutenció de persones migrants i LGTBI», en els termes següents:  
  
  
Redacció actual: Redacció modificada:  
Denominació: concert de servei d'allotjament i manutenció de persones migrants i LGTBI. Concert de servei d'allotjament i manutenció de persones migrants i LGTBI i/o persones en situació de vulnerabilitat social.  
Descripció i finalitat: finançar el manteniment de places en habitatges a entitats d'iniciativa social sense ànim lucratiu, dirigides a la inclusió social de persones migrants. Descripció i finalitat: finançar el manteniment de places en habitatges a entitats d'iniciativa social sense ànim lucratiu, dirigides a la inclusió social de persones migrants i LGTBI i/o persones en situació de vulnerabilitat social.  
  
  
València, 27 de juliol de 2021.- El conseller d'Hisenda i Model Econòmic: Vicente Soler i Marco.